分类：文化/艺术-书画美术
问题：关于泰山的古诗 
回答：望 岳 杜甫 岱宗夫如何？齐鲁青未了。造化钟神秀，阴阳割昏晓。荡胸生层云，决眦入归。会当凌绝顶，一览众山小！ 和元遗山呈泰山天倪布山张真人 [元]王奕 江右书生枉白头， 杖藜始得此山游。 手摩红日登三观， 袖佛黄埃看九州。 赠灵岩西堂坚公禅师 [元]康渊 萦回绿水遶春山， 蝶舞莺啼白昼闲。 谁似西堂知解脱， 不教忧色到朱颜。 巡按谒灵岩名刹 礼佛焚香漫继严韵 [元]王珩 钟山英秀草堂灵， 林下相逢话愈清。 闻道谋身官勇退， 得闲何必待功成。 呈灵岩方丈 [元]张士明 清亭忝民牧，倏尔两月余。 恳侧理辞讼，仓皇行简书。 深秋访农事，东驰岱宗途。 有山忽北转，宛然梵王居。 云萝隔烟树，经阁参浮图。 林峦类拱抱，涧壑如交趋。 松风振岩谷，石泉溜疱厨。 峭壁龙蛇窟，悬崖虎豹区。 野猿啼町疃，海鹤舞庭除。 僧闲看贝叶，客至翦新蔬。 胜景跻寿域，禅房列周庐。 山前回首望，一梦恍相符。 登泰山 [元]贾鲁 岱宗何崔嵬，群山无与比。 使者久尘嚣，望之不胜喜。 无缘凌绝顶，诣祠聊致讄。 夫何一殿存，千间暴遗圮。 人言遭劫火，金源乱兵里。 感此废昔年，伤今未能理。 飞奏入彤庭，经营良在迩。 奈何齐鲁饥，百姓食糟秕。 神兮愿效灵，穰穰多乐祀。 行当复故宫，金碧荡瞻视。 西溪 [元]王旭 我爱西溪好，披云屡往来。 一川烟景合，三面画屏开。 薄俗无高隐，清时有逸才。 近岩多隙地，松竹更须栽。 游竹林寺 [元]王旭 石径俯云壑，竹林开幽境。 寺古僧徒稀，山深岚气冷。 待游未终兴，红日忽倒影。 曳杖披螟烟，长歌下前岭。 酆都峪 「元」李简 石洞荒凉树影孤， 洲人相语是酆都。 古碑犹说韩擒虎， 为问于今尚有无。 朝觐坛 「元」李简 朝觐当年筑此坛， 旌旗影里簇仙班。 只今惟有青山在， 日暮孤云自往还。 登岳 「元」李简 三峰突兀与天齐，天门未到劳攀跻。 层层石磴出林杪，萦回百折青云梯。 盘石暂憩舒清眺，洞壑风来号万窍。 水声俄在树梢头，疑有於菟天外啸。 向晓才登日观峰，手披云雾开鸿蒙。 火轮欲上海波赤，金霞翻动苍龙宫。 黄河一线几千里，吴越山川真地底。 为数齐洲九点青，更将伏槛窥东溟。 李白不遇安期生，安得羽翼飞蓬瀛， 登岳 [元]张养浩 风云一举到天关，快意平生有此观。 万古齐州烟九点，五更沧海日三竿。 向来井处方知隘，今后巢居亦觉宽。 笑拍洪崖咏新句，满空笙鹤下高寒。 天门铭 [元]杜仁杰 泰山天门，无室宇尚矣，布山张炼师为之经构；累岁乃成，可谓破天荒者也。齐人杜仁杰，于是乎铭之： 元气裂，两仪具。五岳峙，真形露。 惟岱宗，俨箕锯。仰弥高，屹天柱。 浩千劫，空来去。谁为凿，起天虑。 匪斤斧，乃祝祖。一窍开，达底处。 十八盘，盘千步。荠初吐，抱围树。 日车昃，惨曦驭。六龙颓，莽回顾。 躇此往，嘉无数。无怀下，兵刑措。 七十君，接銮辂。圣道熄，彝伦?尽?揖让歇，篡夺屡。忽焉阖，梗无路。 象纬森，敕诃护。朝百灵，由兹户。 金璀璨，朱间布。九龙蹲，万无怖。 我欲叩，阍者怒。辟何时，坦如故。 对冕旒，获控槊。豁蒙蔽，泄尘雾。 刮政疵，剔民蠹。上得情，下安作。 额血殚，帝聪悟。崖不磨，苍壁竖。 刻我铭，期孔固。垂万世，正王度。 纪梦 [元]徐世隆 我梦天倪子，同登日观峰。 骨强清似鹤，步健老犹龙。 方外无官府，堂中有岱宗。 仙闾真福地，杖屦会相从。 送天倪子还泰山 [元]徐世隆 九十行年发未华，道人风骨饱烟霞。 洞天府地三千里，神府仙闾第一家。 牛膝药灵斟美酝，兔毫盏净啜芳芽。 隐居自爱陶宏景，莫作山中宰相夸。 泰山喜雨 [元]张志纯 岱宗天下秀，霖雨遍人间。 高卧今何在，东山似此山。 题桃花峪 [元]张志纯 流水来天洞，人间一脉通。 桃源知不远，浮出落花红。 游灵岩题壁 [元]赵文昌 路人藤阴石径凉，马头遥认赞公房。 兜罗天近云烟湿，婆律风清草木香。 红鹤飞来山隐隐，玄猿啼罢月苍苍。 穷探自是平生病，拄杖真须到上方。 登岱 [元]元好问 泰山天壤间，屹如郁萧台。厥初造化手，劈此何雄哉。 天门一何高，天险若可阶。积苏与垒块，分明见九垓。 扶摇九万里，未可诬齐谐。秦皇??威灵，茂陵亦雄才。 翠华行不归，石坛满苍苔。古今一俯仰，感极今人哀。 奇控忘登顿，意惬自迟回。夜宿玉女祠，崩奔涌去雷。 鸡鸣登日观，四望无氛霾。六龙出扶桑，翻动青霞堆。 平生华嵩游，兹山未忘怀。十年望齐鲁，孤云指层崖。 青壁落落云间开。眼前有句道不得，但觉胸次高崔嵬。 徂徕山头唤李白，吾欲从此观蓬莱。 送天倪子归布山 [元]元好问 太白诗笔布山头， 布袜青鞋欠一游。 拟欲高人参药镜， 却嫌凡肯比丹丘。 云间茅屋鸡犬静， 物外烟霞风露秋。 后日天门重登览， 蜕仙岩下幸迟留。 诗呈堂头云禅师 [元]任瀛 放开尘眼顿超凡， 便觉栖真悟泐潭。 碧嶂排空千仞矗， 清泉漱颊十分甘。 五花殿里师因果， 百法堂中问指南。 若道为官太拘束， 三年三得到精蓝。 山居吟 [元]释·惠才 山僧乐道无拘束，破衣坏衲临溪谷。 或歌或咏任情足，僻爱山泉伴麋鹿。 水泠泠兮漱寒玉，风清清兮动疏竹。 闲身悦唱无生曲，石鼎微烟香馥郁。 幽居免被繁华逐，赢得萧条兴林麓。 大道无涯光溢目，大用无私鬼神伏。 知音与我同相续，兔落尘寰受荣辱。 浮生梦觉黄梁熟，何得驱妪重名禄。 送天倪子归布山 [元]元好问 太白诗笔布山头， 布袜青鞋欠一游。 拟欲高人参药镜， 却嫌凡肯比丹丘。 云间茅屋鸡犬静， 物外烟霞风露秋。 后日天门重登览， 蜕仙岩下幸迟留。 次鲜于颉韵 [元]劳堪 灵岩突兀方山曲，古殿般舟枕岩腹。 石磴层盘林莽中，鞭蓉面面罗青峰。 菩提花散诸天雨，薝卜风传万壑钟。 无烟一鹤蹁跹下，岩自点头泉自泻。 袈裟金藏不知年，飞锡犹在西来前。 披襟向月聊放歌，声澈明河东壁寒。 闲云纷落如相顾，我欲乘这人天路。 游灵岩留题 [元]刘德渊 天下三岩自石传，灵岩的是梵王天。 群峰环寺连丛柏，双鹤盘空涌二泉。 此日登临惊绝景，当年经构仰良缘。 停云为忆廖休子，好伴真游社白莲。 题春云出谷图 [元]党怀英 春云乍出山有无，春色已去春山孤。 山光空蒙不可写，正要云气相萦纡。 山吞云吐变明晦，半与岩谷生朝晡。 轻林萧萧暗溪树，余影漠漠开樵居。 舟人舣棹并沙尾，坐看缥缈遥空虚。 巧出天趣出画外，韵远不与丹青俱。 今人重古不知画，但爱屋漏烟煤污。 惜哉东坡不及见，独有叠嶂烟江图。 夏日道出天封寺 [元]党怀英 叠涧重罔掩复开， 鸟啼人寂路萦回。 微凉暂逐行云过， 细雨俄从远树来。 世事自觉吾老矣， 山僧那识兴悠哉。 婆娑十亩溪边栎， 借汝清阴感不材。 龙池春兴 [元]党怀英 三十余年惜别心， 重来独兴引登临。 佳人何在暮云合， 游子不归春草深。 曲槛凭栏花幂幂， 扁舟系岸柳阴阴。 避人白鸟忽惊去， 双景飞翻明翠岑。